Document ID: 32001D0437

Kommissionens beslutning
af 8. juni 2001
om fjerde ændring af beslutning 2001/356/EF om beskyttelsesforanstaltninger mod mund- og klovesyge i Det Forenede Kongerige
(meddelt under nummer K(2001) 1609)
(EØS-relevant tekst)
(2001/437/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked(1), senest ændret ved direktiv 92/118/EØF(2), særlig artikel 10,
under henvisning til Rådets direktiv 89/662/EØF af 11. december 1989 om veterinærkontrol i samhandelen i Fællesskabet med henblik på gennemførelse af det indre marked(3), senest ændret ved direktiv 92/118/EØF, særlig artikel 9, og
ud fra følgende betragtninger:
(1) Efter rapporter om udbrud af mund- og klovesyge i Det Forenede Kongerige vedtog Kommissionen beslutning 2001/356/EF om beskyttelsesforanstaltninger mod mund- og klovesyge i Det Forenede Kongerige(4), senest ændret ved beslutning 2001/430/EF(5).
(2) Ved Rådets direktiv 85/511/EØF(6), senest ændret ved akten vedrørende Østrigs, Finlands og Sveriges tiltrædelse, blev der indført EF-foranstaltninger for bekæmpelse af mund- og klovesyge.
(3) Ved Rådets direktiv 88/407/EØF(7), senest ændret ved akten vedrørende Østrigs, Finlands og Sveriges tiltrædelse, blev der fastsat veterinærpolitimæssige krav i forbindelse med handelen inden for Fællesskabet med tyresæd og indførsel heraf.
(4) Ved Rådets direktiv 89/556/EØF(8), senest ændret ved akten vedrørende Østrigs, Finlands og Sveriges tiltrædelse, blev der fastsat veterinærpolitimæssige betingelser i forbindelse med handel inden for Fællesskabet med embryoner af tamkvæg samt med indførsel heraf fra tredjelande.
(5) Frosset tyresæd eller embryoner, der indføres til Det Forenede Kongerige efter EF-reglerne før eller efter den 1. februar 2001, udgør ikke en særlig sundhedsrisiko, hvis den/de oplagres, håndteres og transporteres adskilt fra frosset tyresæd og embryoner, der er produceret efter nævnte dato i Det Forenede Kongerige. Det er derfor hensigtsmæssigt at tillade forsendelse af sådan sæd og sådanne embryoner fra de i bilag I eller bilag II anførte områder under de centrale veterinærmyndigheders strenge ansvar, hvis sådan sæd og sådanne embryoner er bestemt til forsendelse fra Det Forenede Kongerige.
(6) Situationen tages op til fornyet gennemgang på mødet i Den Stående Veterinærkomité, som er berammet til den 12.-13. juni 2001, og foranstaltningerne tilpasses om nødvendigt.
(7) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -
VEDTAGET FØLGENDE BESLUTNING:
Artikel 1
Artikel 6, stk. 3, i beslutning 2001/356/EF affattes således: "3. Forbuddet gælder ikke for frosset tyresæd og embryoner, der er produceret før den 1. februar 2001.
Forbuddet gælder heller ikke for frosset tyresæd og embryoner, der indføres til Det Forenede Kongerige på betingelserne i henholdsvis Rådets direktiv 88/407/EØF og 89/556/EØF, og som siden ankomsten til Det Forenede Kongerige er blevet oplagret og transporteret adskilt fra sæd og embryoner, der ikke må forsendes efter stk. 1 og 2."
Artikel 2
Medlemsstaterne ændrer de foranstaltninger, de anvender i handelen, for at bringe dem i overensstemmelse med nærværende beslutning. De underretter straks Kommissionen herom.
Artikel 3
Denne beslutning er rettet til medlemsstaterne.
Udfærdiget i Bruxelles, den 8. juni 2001.

Labels: 3
0
18
6